NaiveNeuron/SloPal huggingface dataset:
D. Lipšic, poslanec: (2007-02-07):
Po ďalšie. Smernica, ako viete, zaväzuje nie čo do textu, len čo do cieľa a smernicu, o ktorú vy opierate tento text, to je smernica o životnom prostredí. Asi nie je náhodné, že nie je tu vôbec citovaná, že sa len spomínajú všeobecne európske smernice. Neviem, pán podpredseda, či môj prejav je následkom alebo príčinou zlých vzťahov v parlamente, alebo nie takéto škandalózne návrhy, ktoré predkladáte. Vy si sústavne zamieňate príčinu a následok sústavne. Predložiť takýto škandalózny návrh bez rokovania v prvom čítaní vo výbore, nikde, to podľa mojej mienky je pošliapanie parlamentnej demokracie. A úplne na záver na vašu výzvu, samozrejme, musím reagovať –  presiahnuť vaše intelektuálne možnosti sa mi nikdy nepodarí. Ďakujem.
Janíková, Mária, poslankyňa NR SR (2013-10-15):
Vážený pán predsedajúci, vážené panie poslankyne, poslanci, vážený pán minister, dovoľte, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpila v prvom čítaní k vládnemu návrhu zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov, tlač 715, ako spravodajca určený Výborom Národnej rady Slovenskej republiky pre sociálne veci uznesením č. 77 z 10. októbra 2013 a podala spravodajskú informáciu k návrhu zákona. Predseda Národnej rady Slovenskej republiky rozhodnutím č. 685 z 27. septembra 2013 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Návrh zákona odôvodnil pán navrhovateľ. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a citovanými návrhmi predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Pán predsedajúci, ďakujem, skončila som. Poprosím, otvorte rozpravu.
Taraba, Tomáš, poslanec NR SR (2022-09-28):
Vážený pán Mazurek, povedali ste, že či si my myslíme, že vy z Republiky tomu nerozumiete, z HLAS-u tomu nerozumejú, neviem, zovšadiaľ nerozumejú. No, pred štyrmi mesiacmi ste tu pred týmto pultíkom presne takto, takto búrlivo rozprávali a vysvetľovali ste celému Slovensku, prečo moje hlasovanie za prorodinný balíček nespôsobí odchod Sulíka, prečo to nezatrasie s vládou. Takto iste ste to tu rozprávali. A vy ste všetci vedeli, mali ste to od Borisa Kollára, od všetkých ste to počuli, že hlasovanie o prorodinnom balíku je hlasovanie o tom, aby SaS-ka vypadla z vlády, a vy ste to neurobili ani jeden. To znamená, áno, ja si myslím, že buď ste to nepochopili, alebo tomu nerozumiete, alebo kryjete SaS-ku v tej vláde. A dnes môžme na toto mať úplne iný pohľad. Ja tvrdím, že predčasné voľby neviete vyvolať inak ako tak, že vyjdeme v ústrety SaS-ke s odvolávaním Matoviča, keď oni nám dajú hlasy na odvolanie, na predčasné voľby. Môžete si hovoriť, čo chcete, ako chcete, ak si pozriete, kto ako hlasuje v parlamente, veď choďte si vysvetľovať vy svojim voličom, že vy nepodporíte balíček toho, aby slovenské rodiny si vyrábali daňovú úľavu z príjmu dvoch platov, ale iba z jedného, že chcete, aby tie rodiny nemali navýšený napríklad daňový bonus. Však rozprávajte si to. Rozprávajte si to všetci, ktorí tu dva roky na každú schôdzu donesiete desať návrhov na zvýšenie dôchodkov, a potom príde návrh, aby sa zaradilo zvýšenie dôchodkov do rokovania parlamentu, a vy za to nezahlasujete. Však vy si to vysvetľujte, to je v pohode. Ale my vám nebudeme asistovať v tom, čo som, pán Suja, zas počul, že vy vždy priskočíte na pomoc SaS-ke, aby ste ich udržali presne pri moci. Tak v pohode, robte si to, my pri tomto asistovať nebudeme.
Šimečka, Michal, podpredseda NR SR (2024-02-16):
Ďakujem veľmi pekne. S faktickou poznámkou pán poslanec Vančo.
Brocka, Július, poslanec NR SR (2011-10-18):
Pani poslankyňa, prosím vás, uvoľnite sa. Ja som veľmi rád, že ste povedali, že ste primátorka mesta. Okrem toho, že ste poslankyňa Národnej rady, ste aj primátorka mesta. No a zdôrazňujem to preto, lebo v tom je veľký rozdiel medzi vami a vaším predrečníkom Antonom Marcinčinom, teda v jeho vystúpení a vo vašom vystúpení. Pani kolegyňa, my sme poslanci Národnej rady, ktorí máme hájiť a chrániť záujmy Slovenskej republiky v prvom rade, ale vy ste tu vystupovali, ako keby ste boli poslankyňou alebo členkou druhej komory parlamentu, takú my nemáme. Pani poslankyňa, aj vy ste pre mňa živým príkladom a dôkazom toho, že jeden mandát stačí. (Potlesk.)
Frešo, Pavol, poslanec NR SR (2015-06-24):
Ďakujem pekne, pán predseda, no ja som mal práve návrh k tomu, alebo mám procedurálny návrh k bodu č. 80, alebo ktorý bol pod číslom 80, k tlači 1620, to znamená návrh Výboru Národnej rady pre pôdohospodárstvo a životné prostredie na voľbu člena rady pozemkového fondu. Aby bol tento návrh vrátený do výboru, nakoľko tento samotný návrh nerešpektuje vlastne dohodnuté kontrolné mechanizmy, ktoré boli dohodnuté medzi koalíciou a opozíciou na základe výsledkov volieb. A poviem to úplne normálne a otvorene, SKDÚ – DS tam malo v tomto návrhu nominanta, v tomto návrhu nominanta nemá, čo sa týka, čo vyšlo z výboru, napriek tomu, že tam SDKÚ – DS podalo takýto návrh. Čiže ja navrhujem, aby sa to vrátilo do výboru a sme si to tam vydiskutovali.
Pčolinský, Peter, poslanec NR SR (2020-04-28):
Ďakujem pekne. Pán Suja, som trošku nafúknutý, možno viac, viete, je lepšie mať plné brucho jak prázdnu hlavu. Druhá vec. Pán Suja. Už nie sú 90. roky, vy si myslíte, že keď ma tu budete vyzývať, že si to vybavme jak chlapi, že sa niekto zľakne, už nie sú 90. roky, keď ste bili bandu s usvedčeným vrahom Černákom a pracovali pre neho. (Potlesk.) Pán Suja, možno sa vás boja v Detve a okolí, ale tu nie ste v Detve a okolí a tu nie sú ľudia, ktorí sa vás boja. Nikto sa s vami nebude maznať a verte mi, nikto sa nezosype, lebo vy si zoberete faktickú a tu vyskakujete a vyhrážate sa, ja určite nie. Už som takých frajerov videl. Pán Kotleba, súhlasím, ale to, čo som hovoril, to bola moja kritika voči tomu, ako niektorí vaši, nie vy konkrétne, ale niektorí vaši kolegovia vystupovali voči pani ministerke, to mi vadilo. Jednak z toho, že je to žena, a jednak z toho, že, viete, no v roku 2011 naozaj niektorí vaši členovia aj súčasní, súčasní kolegovia, aby sme sa mohli pozrieť, že čo robili v roku 2011. Čiže naozaj niekedy, niekedy je menej viac. Pán Taraba, programové vyhlásenie vlády, to, že kritizujete, to je úplne v poriadku, ja s tým nemám žiaden problém, moja kritika bola voči ĽSNS v súvislosti s útokmi na pani ministerku. To, že kritizujete programové vyhlásenie vlády, že nesúhlasíte, nepáčia sa vám jednotlivé časti, to je úplne O. K., to ja rešpektujem, je to vaše plné právo, a pokiaľ sa ne..., a pokiaľ som sa nevyjadroval len k programovému vyhláseniu vlády, tak len vám chcem povedať, že vy môžte reagovať aj na celú doterajšiu rozpravu vo svojom vystúpení, čiže nemusí to byť len samotný dokument, ale aj vystúpenia jednotlivých kolegov. Ďakujem pekne.
Danko, Andrej, predseda NR SR (2017-05-09):
Ďakujem. Do rozpravy je prihlásený ústne, do ústnej..., do ústnej pán poslanec Eduard Heger. Nech sa páči, pán poslanec, máte slovo.
Vaľová, Jana, poslankyňa NR SR (2011-09-14):
Ďakujem veľmi pekne. Ja si myslím, že na výbore pre sociálne veci sme si veľmi vážne a s veľkými obavami vypočuli jednotu dôchodcov, ktorá naozaj trvá na tom, aby sa zachoval terajší švajčiarsky model výpočtu dôchodkov. A to z toho dôvodu, že vlastne už vláda Mikuláša Dzurindu ho zaviedla a osvedčil sa v praxi a skutočne umožňuje dôchodcom mať dôstojný život, udržateľnosť financií dôchodkového systému. Ja som dôchodcov upozornila aj na to, že systém, ktorý sa teraz zavádza, bude nespravodlivý, budú nižšie dôchodky. A keď sa pozrieme, zákony, ktoré sme spätne schvaľovali, napríklad odvody, daňové odvody v obciach a mestách, budeme vidieť, že dôchodcovia dostanú oveľa, oveľa menej, ale budú musieť platiť v daniach viac. Vieme o tom, že v tomto zákone sa chystá takáto vec, že človek, ktorý dlhé roky žije v dome, ktorý si kedysi postavil za niekoľko desiatok tisíc korún, poviem, do nejakých stotisíc, dvestotisíc, tristotisíc korún, dnes mu tento dom ohodnotia podľa nového modelu odvodu na dane na miliónové položky, z ktorých napokon vdova, ktorá je sama v dome a ktorá má nejaký dôchodok 300 eur, bude musieť platiť daň z tržnej hodnoty. Myslím si, že je to voči dôchodcom absolútne nespravodlivé. A je to nespravodlivé nielen v tomto, ale je to nespravodlivé v každom jednom zákone, ktorý momentálne táto vláda nastavuje. A mala by si uvedomiť, že títo dôchodcovia vytvorili hodnoty, ktoré tu máme v tejto republike. Títo dôchodcovia pracovali. Dnes predávame to, čo títo dôchodcovia nahonobili, majetky a jednoducho sa ideme teraz im postaviť chrbtom a ideme ich zdierať pri každom možnom, kde tie peniaze môžeme dostať. Čiže sme za zachovanie terajšieho švajčiarskeho modelu, aby sa dôchodcom naďalej vypočítavali dôchodky takýmto istým spôsobom, ako sa vypočítavali doteraz. Je omnoho spravodlivejší ako nový navrhovaný spôsob.
Gažovičová, Tina, poslankyňa NR SR (2024-01-11):
Ďakujem kolegyni Kalmárovej za, za veľmi trefné vystúpenie, aj vtipné miestami, a ty si začala tým, že ako vysoká, ako bývalá vysoká štátna úradníčka veľmi presne vieš, čo to znamená dodržiavanie pravidiel a presne, presne takú som ťa aj spoznala ako hlavnú štátnu inšpektorku, čiže tak ako si vždy kládla dôraz na to, aby iní dodržiavali pravidlá, ako inšpektorka si na to dohliadala v školstve, tak myslím si, že aj tu naozaj vystupuješ ako taká inšpektorka alebo svedomie tohto parlamentu, lebo si jedna z tých, ktoré tu najpoctivejšie sedia a naozaj, naozaj do.. ako sle... vnímaš, vnímaš, čo sa tu deje a vďaka tomu si to vedela tak presne vyjadriť. Strašne ma mrzí, že o tom dodržiavaní pravidiel tuto môžme hovoriť a hovoriť, ale v konečnom dôsledku nám nezostáva nič iné, iba byť svedkami toho, ako sa v priamom prenose tuto pred našimi očami nedodržujú a pokrivujú. A znovu sa vrátim k tomu, ako som to videla aj, aj dneska ráno na výbore, že naozaj, keď sa to členom koalície a keď sa to členom vlády hodí, tak vedia veľmi presne odcitovať, čo je v súlade napríklad s rokovacím poriadkom výboru a čo nie, ale keď sa tu jedná o úplne zásadné veci a budúcnosť našej krajiny ako je zrušiť jednu obrovskú inštitúciu, ktorá dod... dohliada na dodržiavanie práva v tejto krajine, a to je špeciálna prokuratúra, tak vtedy im zrazu vôbec nevadí natvrdo porušovať zákon a nahodiť to do skráteného legislatívneho konania bez toho, aby na to boli nejaké dôvody, a to je naozaj smutné. (Potlesk.)
Kresák, Peter, poslanec NR SR (2019-10-15):
Ďakujem pekne. Pán predsedajúci, keďže sme odhlasovali všetky body zo spoločnej správy, dajte, prosím, hlasovať o tom, že tento predmetný návrh zákona sa prerokuje v treťom čítaní ihneď.
Danko, Andrej, predseda NR SR (2017-12-06):
Ďakujem. Pán poslanec Mihál. Nie je v sále, stráca poradie. Pýtam sa, či sa chce niekto prihlásiť do rozpravy ústne. Procedurálny máte alebo do rozpravy sa hlásite? Hlási sa do rozpravy, uzatváram možnosť prihlásenia sa do rozpravy, traja poslanci – Mihál, Galek, Baláž. Mihál je v sále? Aha, dobre, pán poslanec Galek a Baláž. Uzatváram možnosť prihlásenia sa do rozpravy ústne. Pán poslanec Galek, nech sa páči.
Hlina, Alojz, poslanec NR SR (2015-04-15):
(Hovorené súbežne s predsedajúcou.) Dám odtučňovaciu Kollárovi, Kollárovi, že keď nebude vládať platiť za deti, však to tam všetko dajme naraz, keď je tam pol miliardy. Viete, čo z toho  môžeme všetko zaplatiť? Však vy ste už tu všetci na hlavu, prosím vás.
Krajcer, Daniel, poslanec NR SR (2012-09-20):
Ďakujem pekne, pán podpredseda, za odpoveď, aj keď v zastúpení pána premiéra, ale, samozrejme, že musím reagovať aj doplňujúcou otázkou. Opatrenia sa vždy robia dopredu. To je legislatívny proces. Čiže stále je platný a účinný zákon, ktorý som predložil k 1. 1. 2013, ktorý ruší koncesionárske poplatky a zavádza financovanie zo štátneho rozpočtu. Čiže hovoríme o dátume k 1. 1. 2013. Musím reagovať aj kvôli tomu, že neodpovedali ste mi, bohužiaľ, na moju otázku: koľko percent populácie sa dotkne toto pripravované opatrenie vaše? Financovanie prostredníctvom koncesionárskych poplatkov je štandardné v európskych krajinách. Ale rovnako je štandardné v štandardných európskych krajinách aj financovanie zo štátneho rozpočtu. Môžem uviesť krajiny Beneluxu, ktoré naozaj nikto nemôže označiť ako neštandardné. Áno, predkladal som návrh ako minister k dátumu 1. 1. 2012. Vy viete veľmi dobre, že vláda je kolektívny orgán, a áno, hovorím to celkom otvorene, niektorí koaliční partneri neboli ochotní akceptovať tento môj návrh alebo náš návrh SaS, aby sa koncesionárske poplatky zrušili k 1. 1. 2012. Politika je umenie možného. Dôležitejšie je niečo iné, pán vicepremiér, dôležité je to, že toto je presne ten okamih, kedy padá jeden veľký mýtus, ktorý ste vy ako strana a váš predseda hovorili pred voľbami a hovoríte aj teraz, že vaše opatrenia sa nedotknú väčšiny populácie. Opak je pravdou. Minimálne 88 % sa dotkne toto zavádzané opatrenie. Čiže úplne opačne. Nie dvanástich, ale 88-ich a jednoducho toto je názorná ukážka, že cisár je nahý. Toto sú tie vaše cisárove nové šaty. Bohužiaľ, musím to konštatovať a opätovne sa vás chcem opýtať: Vedeli by ste vyčísliť koľkých percent sa to teda dotkne, toto pripravované opatrenie k 1. 1.?
B. Bugár, podpredseda NR SR: (2006-04-20):
(Hlasovanie.) Prítomných je 130 poslancov, za 90, proti 13, zdržalo sa 26, nehlasoval 1. Konštatujem, že sme v treťom čítaní . Otváram rozpravu v rámci tretieho čítania. Konštatujem, že do rozpravy sa nehlási nikto. Vyhlasujem rozpravu za skončenú. Pán spravodajca.
Mihál, Jozef, poslanec NR SR (2015-02-03):
Pozrite sa, ja sa môžem tisíckrát správať ako hulvát, keď na to príde, pretože som rozhorčený a rozčúlený nad tým, čo ste tu popáchali v II. pilieri. Ľuďom ste zobrali peniaze! Už len to zvýšenie poplatkov je jasný dôkaz. Vy tu budete niečo rozprávať o zlých DSS-kách. Pani Vaľová, zlé DSS-ky, nezabudnite povedať, zlé DSS-ky. A týmto zlým DSS-kám ste priklepli 10 % zo zhodnotenia. Prečo? To sú aké zlé DSS-ky? Zlej DSS-ke by som ja nedal ani euro, vy ste jej dali 10 % zo zhodnotenia! Takže aké zlé DSS-ky? No aké?! Vy len rozprávate o zlých DSS-kách, ale realita je niekde úplne inde. Môžte sa hanbiť za to, čo ste tu popáchali, sociálna vláda. Pre vás ľudia, ktorí sú v II. pilieri, mladí, zarábajúci, nie sú ľudia, ktorí si zaslúžia slušný dôchodok?! Prečo ste im zaviedli tých 10 %? Prečo? Len tak?! Správny sociálny demokrat by nezaviedol žiadnych 10 %, by ešte znižoval to, čo tam bolo. Takže vaša vláda číslo 2 hlavne v novele, ktorá tu bola v septembri, resp. v auguste 2012, narobila obrovské škody v II. pilieri. A ak teraz premiér argumentuje, že II. pilier nefunguje, tak kritizuje sám seba, nikoho iného. Ak chcete, aby II. pilier fungoval, tak urobte zmeny, ja vám rád poviem aké, a je to veľmi jednoduché, aby II. pilier znovu začal fungovať, resp. aby fungoval lepšie. Môžte pokojne začať tým, pani Vaľová, že navrhnete poslanecký pozmeňovací návrh, ešte to stíhate možno, vlastne už nie, lebo ste sa neprihlásili do rozpravy, a navrhnite zrušenie tých 10 % z výnosu. Urobte to. No urobte to! Urobte to! Ak to už nestíhate dnes, tak dajte poslanecký návrh novely zákona. Urobte to! Silné reči, že?! Pani Vaľová, ja si môžem dovoliť mať silné reči, pretože viete, čo som ja urobil v roku 2011, 2012, keď som bol minister? Po prvé, zaviedol som tie indexové fondy, ktoré dneska zhodnotili za necelé 3 roky sporiteľom majetok o vyše 40 až 50 %. Po druhé, znížil som poplatky na rozdiel od vašej vlády, ktorá ich zvýšila. Zaviedol som napríklad možnosť rozdelenia úspor do dvoch fondov, aby si sporiteľ mohol dynamickejšie vybrať portfólio, akým spôsobom chce sporiť na budúci dôchodok. A hlavne robil som všetko pre to, či verbálne, či legislatívne, aby II. pilier fungoval. Na rozdiel od vás. A budem to robiť vždy, ak dostanem dôveru ľudí, na rozdiel od vás, v marci 2016, tak mi verte, že II. pilier bude fungovať. A týmto v závere vyzývam ľudí, ktorí sú v II. pilieri, ktorí nie sú jednou nohou v dôchodku, aby v II. pilieri zostali, pretože je len na vás, ako sa zachováte o rok v marci 2016 a či dáte dôveru tým, ktorí II. pilier prznia, alebo tým, ktorí majú úprimný záujem o to, aby fungoval a tým pádom aby ste vy, dnešní tridsiatnici, štyridsiatnici, mali dôchodky slušné. Ďakujem. (Potlesk.)
Grendel, Gábor, podpredseda NR SR (2022-06-16):
Pani poslankyňa Monika Kozelová.
P. Hrušovský, predseda NR SR: (2003-09-18):
Prosím teraz, aby príslušný výbor postupoval podľa zákona, za nezvolených kandidátov navrhol nových kandidátov, aby sme na najbližšej schôdzi Národnej rady mohli opakovanú voľbu znovu uskutočniť.
Bugár, Béla, podpredseda NR SR (2016-11-29):
Prezentujme sa a hlasujme. (Hlasovanie.) Prítomných 143 poslancov, za 28, proti 66, zdržalo sa 49 poslancov. Konštatujem, že ani druhý návrh pani poslankyne Remišovej nebol prijatý. Ďalej.
Gál, Gábor, poslanec NR SR (2016-12-06):
Ďakujem pekne. Vlastne pán poslanec Antal povedal, čo som ja chcel povedať, ale musím to prízvukovať. Neviem, pán kolega, či ste pôsobili predtým v samospráve, ako ste prišli do funkcie poslanca Národnej rady. Asi nie, no hej. (Reakcie z pléna.) Nie, ja vám poviem prečo, lebo tu už nie raz počujem argument: „lebo tí tam na tej samospráve“. Tam sú tiež dospelí ľudia, ktorí majú aktívne aj pasívne volebné právo, ktorých volia ľudia, ktorí bývajú práve v tej danej obci alebo v meste, kde ten zákon, ten všeobecne záväzný právny predpis, kde ten poplatok bude zavedený. Tam majú oni svoju zodpovednosť voči svojim voličom. Neviem prečo, odkiaľ berieme tú vlastnosť, že my sme tí a my máme patent na rozum, že si povieme, čo je dobré pre Galantu, čo je dobré pre Senicu a čo je dobré pre Hontianske Nemce. To nie, to oni vedia. My im dajme možnosť a správame sa tak spupnelo, že v Bratislave im budeme určovať, že ktorá obec aký miestny poplatok zavedie. Treba trošku viac pokory a mať zmysel aj preto, že tí ľudia, ktorí robia v tej samospráve, sú takí istí ľudia z krvi, z mäsa, ako my. Nie sú žiadni podradní alebo proste menejcenní ľudia.
Hlina, Alojz, poslanec NR SR (2013-06-04):
Podľa rokovacieho poriadku to dávam.
Figeľ, Ján, podpredseda NR SR (2013-07-01):
Teraz dávam slovo spravodajcovi, ktorého určil navrhnutý gestorský výbor, výbor pre verejnú správu a regionálny rozvoj, pánovi poslancovi Igorovi Hraškovi.
Kollár, Boris, predseda NR SR (2020-04-02):
Ďakujem. V rozprave ďalej vystúpi pán poslanec Dostál. Ospravedlňujem sa, s faktickou poznámkou bude reagovať pán poslanec Šipoš.
J. Počiatek, minister financií SR: (2009-02-10):
Aktuálna ekonomická situácia si vyžaduje okamžité účinné riešenia, ktoré majú prispieť k zmierneniu dopadov finančnej krízy v rozpočtoch obcí a vyšších územných celkov z titulu očakávaného výpadku výnosu dane z príjmov fyzických osôb, s cieľom zabrániť rozsiahlym finančným stratám v hospodárstve Slovenskej republiky. Vzhľadom na uvedené je potrebné urýchlene umožniť zmenou zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov vytvorenie legislatívnych podmienok, ktoré prispejú k vytvoreniu priestoru v rozpočtoch obcí a vyšších územných celkov pre využitie všetkých disponibilných zdrojov územnej samosprávy na plnenie ich samosprávnych funkcií. Ďakujem, skončil som.
Štarchoň, Peter, poslanec NR SR (2019-06-26):
Myslím... Á lepšie-e-e-e-e. Pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Mihál, Jozef, podpredseda vlády a minister práce, sociálnych vecí a rodiny SR (2010-11-04):
Ďakujem. Vážený pán predsedajúci, vážené panie poslankyne, vážení páni poslanci, niekoľko faktov k tejto otázke. Prvé meno, ktoré padlo v otázke, JUDr. Ing. Ondruš, hlavný inšpektor práce Inšpektorátu práce v Košiciach vykonal skúšku inšpektora práce ešte v roku 2004. Od tohto obdobia až po súčasnosť pracoval na rôznych funkciách ako hlavný inšpektor práce, ako vedúci právneho oddelenia, vedúci oddelenia pracovnoprávnych vzťahov. Počas celého tohto obdobia vykonával inšpekciu práce aj aktívnou priamou účasťou na výkone, a to v oblasti bezpečnosti a ochrany zdravia pri práci, kontroly nelegálneho zamestnávania a kontroly pracovnoprávnych vzťahov, čo samozrejme, vieme vydokladovať. Ďalší, a to pán Ing. Hartel, hlavný inšpektor práce Inšpektorátu práce Žilina, skúšku inšpektora práce absolvoval v roku 2001 a až do súčasnosti vykonával funkciu inšpektora práce. Banská Bystrica, tam bol za hlavného inšpektora práce vymenovaný ku dňu 24. septembra 2010 Ing. Ivan Hudák. Ing. Košč je stále zamestnancom Krajského inšpektorátu práce v Banskej Bystrici ako inšpektor práce. Všetci dotknutí hlavní inšpektori práce spĺňajú zákonom ustanovené podmienky, a to v zmysle § 7 ods. 2 zákona č. 125/2006 Z. z. o inšpekcii práce, inšpektorát práce riadi a za jeho činnosť zodpovedá hlavný inšpektor práce, ktorého na návrh generálneho riaditeľa vymenúva a odvoláva minister práce, sociálnych vecí a rodiny Slovenskej republiky. Hlavným inšpektorom práce môže byť inšpektor práce, ktorý má odbornú prax inšpektora práce najmenej 5 rokov s tým, že hlavný inšpektor práce zodpovedá za činnosť inšpektorátu práce generálnemu riaditeľovi. V zmysle vyššie uvedeného zákona inšpektor práce je štátny zamestnanec vykonávajúci štátnu službu v inšpektoráte práce, ak po absolvovaní špecializovanej teoretickej a praktickej odbornej prípravy získal osobitné kvalifikačné predpoklady úspešným vykonaním odbornej skúšky. Odborná príprava štátneho zamestnanca, ktorý sa uchádza o vymenovanie za inšpektora práce trvá jeden rok, obsah odbornej prípravy určuje Národný inšpektorát práce. Na záver chcem pripomenúť, že zákon o inšpekcii práce aj priamo ukladá ako sa zamestnanec inšpektorátu práce stáva inšpektorom práce a kedy ním prestáva byť, a to iba odvolaním generálnym riaditeľom Národného inšpektorátu práce podľa § 10 ods. 1 a 2. Ďakujem za pozornosť, toľko moja odpoveď.
B. Bugár, podpredseda NR SR: (2005-05-17):
K. Ondriaš, poslanec: Ja som povedal, že toto je úvod do problému, ktorý tu máme riešiť. Teraz by som niečo povedal v úvode do problému o zákone o pamäti národa a o novele, ktorú prerokúvame a porovnal by som to s prácou socialistickej ŠtB v boji proti vnútornému nepriateľovi. Toto bolo za účelom ochrany občanov. V úvode by som chcel povedať, a to zdôrazňujem, že v tejto kategórii socialistickej ŠtB sa pravdepodobne niektorí pracovníci ŠtB dopustili aj neprávostí, nezákonností, niekomu vedome ublížili alebo porušovali ľudské práva. Ja by som prosil ministra spravodlivosti pána Lipšica, aby týchto pracovníkov ŠtB zistil, podal na nich trestné oznámenie, a ak im bude preukázaná vina, aby ich konečne odsúdil. Možno by bolo dobré, aby na výstrahu boli títo pracovníci ŠtB  súdení v priamom prenose v televízii, aby sa všetci občania dozvedeli pravdu. Taktiež by som prosil, aby sa prestalo s plošným odsudzovaním pracovníkov socialistickej ŠtB a aby sa prestalo s ich škandalizovaním a zneužívaním ich práce.
Laurenčík, Milan, podpredseda NR SR (2021-09-17):
Ďakujem. Prosím, zaujmite miesto pre navrhovateľov. Ja teraz prosím poverenú členku výboru pre ľudské práva a národnostné menšiny pani poslankyňu Evu Hudecovú, aby informovala Národnú radu o výsledku prerokovania návrhu vo výbore. Nech sa páči, pani poslankyňa, máte slovo.
Pellegrini, Peter, podpredseda NR SR (2020-05-14):
Ďakujem pekne. (Doznievanie potlesku.) Kolegyne, kolegovia, je síce 11.00 hod., ale dohodli sme sa s kolegami podpredsedami, že dáme slovo ešte pani spravodajkyni, aby urobila záverečné slovo, a tým pádom budeme môcť aj o tejto správe hlasovať už teraz v hlasovaní, ktoré bude asi o 11.05 hod. Nebudete asi dlho, pani spravodajkyňa? (Reakcia spravodajkyne.) Nech sa páči.
Žiga, Peter, podpredseda NR SR (2024-06-27):
Vážené panie poslankyne, vážení páni poslanci, budeme pokračovať v prerušenom rokovaní, a to hlasovaním, prvýkrát v tomto týždni budeme hlasovať, takže bude to trošku obšírnejšie hlasovanie. Chcem vás informovať, že podpredseda vlády a minister životného prostredia požiadal o prerokovanie druhého čítania o vládnom návrhu zákona o krajinnom plánovaní, tlač 356 na ďalšej riadnej schôdzi, preto v mene troch poslaneckých klubov – SMER, HLAS, SNS – podávam návrh na vypustenie tohto bodu z programu 15. schôdze, teda tejto s tým, že uvedený návrh bude zaradený do programu schôdze so začiatkom 10. septembra. Chcem sa opýtať, či je všeobecný súhlas? Ďakujem pekne. V mene troch poslaneckých klubov za SMER, HLAS a SNS podávam procedurálny návrh, aby sme o návrhu skupiny poslancov na vydanie novely zákona o Audiovizuálnom fonde, tlač 152, hlasovali dnes o sedemnástej hodine. Je všeobecný súhlas? Ďakujem. Nemáme zaradenú procedúru na zajtra na jedenástu, lebo máme odhlasovanú procedúru, že v piatky sa nehlasuje, ale budeme potrebovať ešte aj zajtra hlasovanie, teda v mene troch poslaneckých klubov podávam procedurálny návrh, aby sme hlasovali aj zajtra, a to o jedenástej hodine. Chcem sa opýtať, či je všeobecný súhlas. (Súhlasná reakcia pléna.) Ďakujem pekne. Teraz v mene troch poslaneckých klubov – SMER, HLAS a SNS – podávam procedurálny návrh, aby sme hlasovanie o dvoch návrhoch na odvolanie predsedov výborov a o návrhu na voľbu podpredsedu Národnej rady vykonali dnes o sedemnástej hodine spolu s opakovanou voľbou kandidátov na sudcu Ústavného súdu. Je všeobecný súhlas? (Súhlasná reakcia pléna.) Ďakujem pekne. A teraz už pristúpime k hlasovaniam ako takým, ale vidím, že sú ešte štyri procedurálne návrhy. Ako prvý pán poslanec Michelko, nech sa páči. Päť.
Grendel, Gábor, podpredseda NR SR (2022-06-22):
Pán poslanec Kazda s reakciou na faktickú poznámku.
Grendel, Gábor, podpredseda NR SR (2022-10-04):
(Zaznievanie gongu.) Vážené panie poslankyne, vážení páni poslanci, pokračujeme v popoludňajšom rokovaní desiateho dňa 72. schôdze Národnej rady Slovenskej republiky podľa odsúhlasenej zmeny programu druhým čítaním o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov . Vládny návrh zákona má tlač 1200, výsledky rokovania výborov sú v tlači 1200a. Prosím pána ministra zdravotníctva Slovenskej republiky Vladimíra Lengvarského, aby vládny návrh zákona odôvodnil.
Pčolinský, Peter, podpredseda NR SR (2023-03-30):
Pán spravodajca, nech sa páči.
Zmajkovičová, Renáta, podpredsedníčka NR SR (2014-06-03):
Pán podpredseda Figeľ s reakciou.
Grendel, Gábor, podpredseda NR SR (2022-02-15):
Prerušujem teraz schôdzu do 11.03, kedy budeme pokračovať hlasovaním. (Prestávka.)
Kaník, Ľudovít, poslanec NR SR (2014-03-28):
Zaujímavé je, že túto debatu vedú muži prevažne, s výnimkou pani predkladateľky. A to je aj veľká chyba tejto debaty. Pretože keby sme to nechali na ženy, tak myslím, že by sa rozhodli správne a bolo by to dobré, ale aj, žiaľbohu, veľmi popisné a ukazujúce, aká forma je tejto debaty, že ju vedú muži. Ale pritom ženy sú predmetom a ženy nesú to bremeno, ktoré sa s tým spája. A to je veľmi zlé. Veľmi zlé. Mali by sa vyjadrovať ženy a mali by sme to nechať omnoho viac na nich. Muži by mali počúvať a nechať to rozhodnutie na nich. A ešte k tej želanej a neželanej, alebo teda klesla pôrodnosť. Pán poslanec Uhliarik, no, klesla. Ale teraz o čo nám ide? O štatistiky? Lebo keby sme očistili túto štatistiku, napríklad tie oblasti, ako spomínal pán poslanec Hlina, Lomnička a ďalšie segregované spoločenstvá, tak by tá pôrodnosť bola dramaticky horšia. A teraz nám ide zachraňovať štatistiky alebo zachraňovať krajinu? Pretože krajina sa nám potápa. Keď sa nám ten pomer obyvateľstva, ktorý považuje prácu za zdroj obživy, a pomer obyvateľstva, kde považuje sociálny príjem bez práce za zdroj obživy, negatívne mení v prospech tých, ktorí žijú len zo sociálnych dávok a ktorí takto sú naučení žiť už generácie. Ja si myslím, že treba podporiť pôrodnosť a rast a veľkosť rodín u pracujúcich rodín. U pracujúcich rodín, pretože to je základ zdravej spoločnosti, vždy to budem tvrdiť.
Kotleba, Marian, poslanec NR SR (2016-12-06):
Pani poslankyňa Dubačová, vo vašom vystúpení zaznelo mnohokrát také, také tie tvrdenia o slušnosti, úcte a podobných veciach. Ja musím povedať za náš klub, že my a priori nemáme problém so zrušením Mečiarových amnestií, ale už keď to tu bolo minule v parlamente, tak sme to hovorili a musím to povedať teraz znova. My chceme len to, aby ten meter sa použil na všetkých rovnako. Takže zrušme Mečiarove amnestie, ale zrušme aj amnestiu udelenú druhým slovenským prezidentom Michalom Kováčom svojmu synovi. Zrušme ich naraz. To znamená, my to podporíme v prvom čítaní, ale v druhom čítaní len za tej podmienky, že bude tento návrh rozšírený o zrušenie amnestie druhého slovenského prezidenta Michala Kováča. Ďakujem.
Bugár, Béla, podpredseda NR SR (2019-10-28):
Vyhlasujem rozpravu o tomto bode programu za skončenú. Vážené panie poslankyne, páni poslanci, pristúpime k hlasovaniu. Návrh uznesenia, utvorenie poslaneckého klubu. (Hlasovanie o návrhu uznesenia k návrhu na schválenie utvorenia poslaneckého klubu Poslanecký klub Demokratickej strany, tlač 1748.) Prezentujme sa a hlasujme. (Hlasovanie.) Prítomných 127, za 44, proti 45, zdržalo sa 37 poslancov, 1 nehlasoval. Návrh uznesenia nebol schválený, to znamená, že takýto poslanecký klub nevzniká v Národnej rade. Teraz pristúpime k hlasovaniu v druhom čítaní o návrhu poslancov Kéryho a Nemkyho na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva (tlač 1579). Spravodajcom výboru je pán poslanec Kubánek. Nech sa páči, môžte uvádzať jednotlivé hlasovania. (Ruch v sále. Zaznievanie gongu.) (Hlasovanie o návrhu poslancov Národnej rady Slovenskej republiky Mariána Kéryho a Martina Nemkyho na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 1579.)
B. Bugár, podpredseda NR SR: (2001-09-19):
R. Hofbauer, poslanec: Zo strany vlády v problematike oddlženia majetku a prechod ťarchy dostávame tu v snemovni tvrdenia na úrovni ubezpečenia, na úrovni viery, na úrovni nádejania sa. Chcem upozorniť, že zákon je litera zákona a tá nepustí. Tá neobsahuje ani ubezpečenie, ani vieru, ani nádej. Buď to tam je, buď to tam nie je. Buď je to taxatívne obsiahnuté, alebo nie je to taxatívne. Buď je to vecne vyriešené, alebo vecne vyriešené to nie je. Ja som technik. Stavba buď je vybudovaná, alebo nie je vybudovaná. Projekt buď obsahuje technické riešenie, alebo neobsahuje technické riešenie. A tieto návrhy zákonov, ktoré tu prerokúvame, všetky tieto veci jednoducho neobsahujú. Včera sme si vypočuli to, ako obce a Združenie obcí a miest Slovenska sa dožadujú týchto právomocí, pretože veria, že to bude vyriešené. Nuž tak, dámy a páni, my tu nie sme žiadni duchovní ani Ajátoláhovia. My sme tu zákonotvorcovia, zákonodarcovia a v zákonoch to, čo je obsiahnuté, platí, to, čo tam obsiahnuté nie je, tam jednoducho nie je. Takže buďme si všetci vedomí, čo sa tu prerokúva. To nie je otázka viery a dúfania. To je otázka toho, či to vláda vyriešila a uzavrela. Pretože to, čo uzavreté nie je, tak to uzavreté ani nebude. Čo nie je oddlžené, ani nebude oddlžené. A ťarchy sú obsiahnuté v katastri ako neoddeliteľná súčasť majetkovej podstaty. To si každý z vás môže overiť pozretím do ktoréhokoľvek listu vlastníctva. To nie je otázka toho, či vlastník dúfa, že ťarcha tam nie je obsiahnutá. Ak v katastri je, tak je tam.
Krajčí, Marek, poslanec NR SR (2018-06-13):
Ďakujem pekne. Pokúsim sa veľmi rýchlo. Ja som presvedčený, že rezidenčný program pri systéme nášho vzdelávania je nevyhnutný. A keby sme ho nemali, tak nám, tak nám skolabuje primárna sféra, s tým sa s pani poslankyňou Šebovou, žiaľ, nezhodneme. Čo sa týka pripomienky pána predsedu. Štefan, s tým súhlasím, nech idú zákony aspoň štandardným legislatívnym spôsobom a tým pádom sa otvára priestor k diskusii. Našťastie tu máme ľudí, ktorí sledujú proces v Národnej rade, vyjadrujú sa, teraz to tak bolo, ale iba rezidenčný program, pozor, tie pohotovostné služby sme hodili do druhého čítania a opravujeme niečo. Chápem, opravujeme, kolabuje, dobre, ale presne s týmto úplne s tebou súhlasím a o tomto sa bavíme. Za toto budeme stáť, podporovať. A, samozrejme, vždycky sú potom aj nejaké pozmeňovacie návrh na poslednú chvíľu, lebo chceme vyňať slovo, pridať slovo a tak ďalej, však o tom sa bavíme, ja som o tých začatých 5-tisíc eur, teda začatý rok. Potom sme sa bavili pred, dohodneme sa, porozprávame sa. Mne sa páčilo, že sme na tom poslednom výbore v podstate pracovali, takže s týmto úplne súhlasím. Alan, áno, samozrejme, je nedostatok lekárov, ale je tam na jednej strane pohľad vzdelávania, úplne súhlasím, treba sa na to zamerať. Ale je tu, samozrejme, aj problém reštrukturalizácie a poskytovania zdravotnej sféry na Slovensku. Vieme, že asi máme trošku veľa tých nemocníc, tam sú nejakí lekári. Vieme, že špecialisti, ako som povedal, pravdepodobne by nemuseli robiť všetko to, čo robia, ale časť by mohla robiť primárna sféra. A zrazu zistíme, že je tam nejaký vankúš nejakých lekárov, ktorí, keby sme dobre nastavili primárnu sféru, nám do nej sami zlezú a budeme ich mať zrazu viac. Takže ja si myslím, že je to komplexnejší problém, na ktorý sa treba pozerať komplexnejšie, ale, samozrejme, s tvojou pripomienkou súhlasím. No a k poznámke Janky. Áno, Janka, SMER nemal predvolebný program pre zdravotníctvo, nemal pripravený koncept reformy kľúčových oblastí zdravotníctva. Napriek tomu politicky... (Prerušenie vystúpenia časomerom.)
J. Mikuš, poslanec: (2003-02-27):
P. Rusko, podpredseda NR SR: ... áno, pri ktorých je posunutá účinnosť na základe poslaneckého návrhu.
Bugár, Béla, podpredseda NR SR (2017-03-22):
Ďakujem. Pán spravodajca, chcete zaujať stanovisko? Ďakujem pekne za ústretovosť a prerušujem rokovanie. Budeme pokračovať zajtra o 9.00. Máme síce jeden problém, lebo minister životného prostredia vyzerá tak, že ešte stále je chorý, takže asi bude musieť niekto iný predkladať potom jeho návrhy. (Prerušenie rokovania o 19.03 hodine.)
Paška, Pavol, predseda NR SR (2013-12-12):
Dámy a páni, budeme pokračovať v rokovaní. Ešte predtým, ako po krátkej prestávke udelím slovo pánovi poslancovi Hlinovi, ktorý chce interpelovať, vás chcem informovať o výsledkoch dohody z poslaneckého grémia, ktoré sa stretlo, aby sa dohodlo na spoločnom vyhlásení Národnej rady alebo na texte spoločného vyhlásenia Národnej rady k situácii na Ukrajine. K tejto dohode došlo naprieč celý politickým spektrom. Preto navrhujem jednu malú zmenu programu. Pôvodne sme mali zajtra hlasovať o jedenástej a ešte predtým alebo potom, ako pani poslankyňa Vášáryová aj v spolupráci s naším klubom SMER-u – sociálnej demokracie navrhla rokovanie o tomto bode programu, som povedal, že ho prerokujeme zajtra o, alebo po správe o činnosti generálnej prokuratúry, ale vzhľadom na to, že máme odsúhlasené hlasovanie o jedenástej hodine a jej pravdepodobné, že by sme neprerokovali tento nový bod, navrhujem, aby sme urobili zmenu a aby sme bod programu uznesenie o spoločnom vyhlásení prerokovali pred správou o činnosti generálnej prokuratúry. To znamená, začneme ráno tými dvoma správami, o ktorých rokujeme vo vyhradenom režime, v neverejnom režime a hneď potom by sme prerokovali návrh vyhlásenia a potom by sme o jedenástej stihli aj hlasovať a prijať toto uznesenie a až potom by sme otvorili rokovanie o správe o činnosti generálnej prokuratúry. Je všeobecný súhlas? (Reakcie z pléna.) Dobre, ďakujem vám veľmi pekne. Takže budeme pokračovať v pravidelnom bode interpelácie. Pán poslanec Hlina.
Jurinová, Erika, podpredsedníčka NR SR (2012-12-06):
Ďakujem, pán poslanec.	Na vaše vystúpenie nie sú faktické poznámky. Prosím ďalšieho rečníka prihláseného písomne do rozpravy. Pán poslanec Hlina, nech sa páči.
M. Číž, podpredseda NR SR: (2008-07-03):
Takže teraz vystúpi ako posledný ústne prihlásený do bodu interpelácie pán poslanec Slafkovský.
P. Paška, predseda NR SR: (2007-09-12):
(Hlasovanie.) 140 prítomných, 84 za, 8 proti, 47 sa zdržalo, 1 nehlasoval. Konštatujem, že sme postúpili návrh zákona do druhého čítania.
Horváth, Zoltán, poslanec NR SR (2011-06-29):
Ďalej dajte, prosím, hlasovať o bode 8 so stanoviskom gestorského výboru neschváliť ho.
Glváč, Martin, podpredseda NR SR (2019-10-24):
Pán poslanec Grendel.
Danko, Andrej, predseda NR SR (2016-04-21):
Ďakujem. Reakcia, pán poslanec Vladimír Sloboda.
Poliačik, Martin, poslanec NR SR (2013-10-18):
Prepáčte, prosím vás. Vážená pani podpredsedkyňa, vážené panie poslankyne, páni poslanci, dovoľte, aby som vás informoval o výsledku prerokovania návrhu na urobenie vyhlásení Slovenskej republiky podľa čl. 52 ods. 1 Dohovoru o právomoci, o rozhodnom práve, uznávaní a výkone a spolupráci v oblasti rodičovských práv a povinností a opatrení na ochranu dieťaťa z 19. októbra 1996 (ozn. č. 344/2002 Z. z.), tlač 697, v ústavnoprávnom výbore. Predmetný návrh na urobenie vyhlásení Slovenskej republiky pridelil predseda Národnej rady svojím rozhodnutím č. 675 z 12. septembra 2013 na prerokovanie ústavnoprávnemu výboru a výboru pre ľudské práva a národnostné menšiny. Za gestorský výbor určil ústavnoprávny výbor. Výbory, ktorým bol návrh na urobenie vyhlásení Slovenskej republiky pridelený, ho v určenom termíne prerokovali, oba výbory odporúčali Národnej rade podľa čl. 86 písm. d) Ústavy Slovenskej republiky vysloviť súhlas s tým, aby Slovenská republika urobila uvedené vyhlásenie; ústavnoprávny výbor uznesením č. 291 z 8. októbra 2013 a výbor pre ľudské práva a národnostné menšiny uznesením č. 97 z 10. októbra 2013. Gestorský výbor na základe stanovísk príslušných výborov k tomuto návrhu odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s tým, aby Slovenská republika urobila predmetné vyhlásenia. Spoločná správa výborov Národnej rady o prerokovaní uvedeného návrhu (tlač 697a) vrátane návrhu uznesenia Národnej rady Slovenskej republiky bola schválená uznesením ústavnoprávneho výboru č. 332 z 15. októbra 2013. Pani podpredsedníčka, skončil som, otvorte, prosím, rozpravu. Vďaka.
Laurenčík, Milan, podpredseda NR SR (2020-05-14):
Pán poslanec Ľuboš Krajčír.
Zmajkovičová, Renáta, podpredsedníčka NR SR (2013-10-16):
Ďalším, ktorý vystúpi v rozprave, je pán poslanec Kuffa. Nech sa páči, máte slovo, pán poslanec.
Bugár, Béla, podpredseda NR SR (2017-06-20):
Pani poslankyňa Grausová, nech sa páči, môžte reagovať na pána poslanca.
Bugár, Béla, poslanec NR SR (2015-06-25):
Ďakujem pekne. Pán predseda, žiadam Národnú radu, alebo prosím, aby sme o návrhu, vládneho návrhu zákona č. 245/2008 Z. z. o výchove a vzdelávaní, tlač 1498, vzhľadom k tomu, že ešte prebiehajú rokovania, aby sme hlasovali až v utorok, ak sa dá, poobede.
Kuffa, Štefan, poslanec NR SR (2021-11-04):
Pán Pročko, ja na vás budem reagovať, držte sa hesla: „Lepší vrabec v hrsti, ako holub na streche.“ A keď druhýkrát beháte s holou riťou po uliciach, nestresujte naše dievčatá a dámy, ale držte sa toho vrabca. Prosím vás pekne, vy ste tuná neboli, keď váš kolega Šíbl hovoril o holoruboch. To vy ste taká holá riť. Vy ste taká holá riť, to vás sa to týka, ten holorub. (Reakcie z pléna.) To reagujem, reagujem na teba, tak ako si ty klamal tuná pred chvíľou, toto, čo si povedal...(Prerušenie vystúpenia predsedajúcim.)
Hrnčiar, Andrej, podpredseda NR SR (2017-10-18):
Ďakujem. Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Jozefovi Valockému.
Pčolinský, Peter, podpredseda NR SR (2023-02-16):
Chcem vás len upozorniť, pán poslanec, že o 11.00 hod. sa hlasuje, čiže nemáte celých 30 minút, ale... jedine že budete potom pokračovať. Nech sa páči.
Pellegrini, Peter, predseda NR SR (2015-01-27):
Tak sa vám ospravedlňujem, ale rozpravu som uzavrel. Pýtam sa pána ministra, či chce zaujať slovo záverečné. Nech sa páči.
Hrnčiar, Andrej, podpredseda NR SR (2016-11-25):
Končím možnosť nahlásiť sa s faktickými poznámkami. Jedna faktická poznámka. Nech sa páči, pani poslankyňa Jurinová.
Lipšic, Daniel, poslanec NR SR (2015-09-24):
Ja si myslím; dve poznámky k tomu chcem mať, jednu vecnú a druhú právnu. Tá vecná je, že každý sa teší novej investícii a myslím, že aj prevažná časť opozície sa teší z investície v Nitre. Nie je to celkom tak, ako to bolo, keď reagoval pán poslanec Blanár, keď prichádzali automobilky za bývalých vlád, kedy sa opozícia netešila z ich príchodu, práve naopak, tvrdila niečo o montážnych dielňach a podobne. Takú chybu, že by sme nadradili stranícke záujmy nad záujmy štátu, my robiť nebudeme a pevne verím, že pre budúcnosť to je aj pre vás poučenie, investície vítať za každej vlády, nielen za tej vašej. Lebo v minulosti ste ich, práve naopak, kritizovali, kritizovali a považujem to v tom čase za veľmi, veľmi neštátnické kroky a gestá. To je jedna poznámka, do minulosti. Druhá poznámka, do budúcnosti, by som si dovolil povedať, že možnože bolo dobré schváliť návrh, aby na každej nasledujúcej schôdzi bol automaticky zaradený bod programu, ktorý sa týka skráteného legislatívneho konania vo vzťahu k významným investíciám. Lebo mali sme už skrátené konanie na minulej schôdzi, na terajšej, proste legislatíva v absolútnom chaose, vždy niečo vyjde na povrch, každý mesiac si niekto spomenie, že ešte treba riešiť jeden zákon, tento zákon, tamten zákon, a mali by sme to, mali by sme to vlastne v jednom balíku, keby sme to schválili automaticky. Na každej schôdzi, keď znovu legislatívny chaos niečo prinesie, niečo si niekto spomenie, že zabudol minule, teraz si spomenie, aby to bolo proste, aby sme nemuseli stále schvaľovať takéto body na každej schôdzi, lebo zdá sa, že pravá ruka nevie celkom, čo robí ľavá. Pripomínam, na poslednej schôdzi sme schvaľovali v skrátenom konaní tiež novely zákonov k významnej investícii v Nitre. Bol tu teda iný minister.
Laššáková, Jana, podpredsedníčka NR SR (2015-11-26):
Ďakujem vám veľmi pekne, pán minister. Ideme na ďalšiu otázku, a to otázku č. 8, ktorú položila pani poslankyňa Edita Pfundtner, opäť podpredsedovi vlády a ministrovi financií Petrovi Kažimírovi, ktorého zastupuje pán minister Draxler, a otázka znie. „Vláda pravidelne poskytuje finančnú pomoc niektorým mestám a obciam. Urobí tak aj v prípade hlavného mesta Slovenskej republiky Bratislavy, a to s prihliadnutím aj na slovenské predsedníctvo v Rade Európskej únie v druhom polroku 2016?“ Nech sa páči, pán minister, poprosím vás o odpoveď, ako aj o oznámenie ukončenia odpovede.
Pellegrini, Peter, predseda NR SR (2015-05-28):
Panie poslankyne, páni poslanci, počuli ste slovo... (Smiech v sále.) A nech sa páči, pán spravodajca, budeme, pristúpime teraz k hlasovaniu o návrhu uznesenia k informácii o privatizácii Slovenských elektrární a postupe pri vypovedaní Zmluvy o prevádzke Vodnej elektrárne Gabčíkovo (tlač 1483), bod 86 schváleného programu. Nech sa páči, pán poslanec, uveďte hlasovanie.
Laššáková, Jana, podpredsedníčka NR SR (2015-10-02):
S reakciou pani podpredsedníčka, nech sa páči.
Šeliga, Juraj, podpredseda NR SR (2021-04-30):
Ďakujem pekne. Osem kolegov chce na vás reagovať, pán minister. Pán poslanec Takáč, nech sa páči.
Bugár, Béla, podpredseda NR SR (2019-09-10):
Prezentujme sa a hlasujme. (Hlasovanie.) Prítomných 145, za 112, zdržalo sa 33 poslancov. Konštatujem, že návrh bol schválený. Prosím teraz predsedu osobitného kontrolného výboru na kontrolu činnosti Slovenskej informačnej služby pána poslanca Gábora Grendela, aby uviedol hlasovanie o návrhu uznesenia k Správe o činnosti Slovenskej informačnej služby za rok 2018 . Nech sa páči.
M. Hort, podpredseda NR SR: (2010-03-09):
A teraz dávam slovo spoločnej spravodajkyni zo zahraničného výboru poslankyni Lei Grečkovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Pani poslankyňa, nech sa páči.
Dostál, Ondrej, poslanec NR SR (2019-04-03):
Pán poslanec Kollár, ocenili ste, že predkladatelia návrhu zákona idú z kratšej cesty späť, lebo ešte by sa mohlo stať, žeby si od nás potom obchodné reťazce nárokovali späť ten osobitný odvod, ktorý museli zaplatiť. Tak tu by som chcel podotknúť, že ideme z kratšej cesty späť nie preto, lebo SNS sa zobudila, ale preto, že Európska komisia pozastavila účinnosť zákona. To, čo tam hrozilo, je, že by ostal v účinnosti ten osobitný odvod, samozrejme, že reťazce by ho platili, platili by ho tak, že zvýšili ceny potravín, takže by to zaplatili spotrebitelia. A teda ak by konanie pred Európskou komisiou dopadlo tak, že ten osobitný odvod bol v rozpore s právom Európskej únie, tak by to dopadlo tak, žeby, žeby štát musel vracať ten vybratý odvod obchodným reťazcom. Ale samozrejme, že tie obchodné reťazce by ho už potom spotrebiteľom nevrátili. Čiže raz by to ľudia zaplatili ako spotrebitelia na zvýšených cenách potravín a potom druhýkrát keby prehralo, prehrala Slovenská republika konanie pred Európskou komisiou, tak druhýkrát by sme to platili ako daňoví poplatníci, pretože by sme to vracali, vracali obchodným reťazcom. Toto, našťastie, nehrozí, lebo bola pozastavená účinnosť toho zákona. Ale je to zásluha Európskej komisie, nie, nie zásluha SNS. Súhlasím s tým, že na mieste predkladateľov by som sa hanbil ako pes a nemá to nič spoločné so spoluprácou s talianskou mafiou, z toho je upodozrievaná iná koaličná strana nie SNS. Ale teda navrhnúť zákon a byť upozornený na to, že je zlý a napriek tomu ho schváliť, byť upozornený, že Dankova daň z jedla zvýši ceny potravín a potom sa tváriť prekvapene, že sa to naozaj stane, byť upozornený, že zákon je v rozpore s právom EÚ, a potom keď to Európska komisia pozastaví, tak sa tváriť prekvapene, to je ozaj hanba.
Paška, Pavol, predseda NR SR (2012-09-12):
Hlasujeme. (Hlasovanie.) 146 prítomných, 83 za, 15 proti, 48 sa zdržalo. Návrh sme schválili.
Jurinová, Erika, poslankyňa NR SR (2016-10-21):
Ďakujem. Správne ste, pán kolega, poukázali na nezmyselnosť novely rokovacieho poriadku. Takisto si myslím, že mnohé ustanovenia, ktoré sú len na zapchatie úst, nepomôžu k zlepšeniu kultúry. Ale podľa mňa ste vôbec netrafili do čierneho práve s tým, s tým, čo tunák už vlastne spomenuli kolegyne. Ja sa necítim ako šašo, myslím, že ani jeden z našich kolegov, robíme poslaneckú prácu zodpovedne, vyjadrujeme sa k návrhom dostatočne odborne, a je mi ľúto, že takto populisticky ste túto tému zneužili vo svoj prospech. Ja si dovolím tvrdiť, alebo teda je mi ľúto, že vlastne vy ste zdrojom ešte väčšieho rozdelenia opozície. Ďakujem. Nie, ešte doplním predsa len. Zabudli ste možnože podotknúť, že práve to, čo ste nazvali, že ste nazvali, ja neviem, hnutie šašovské, alebo teda kolegu Matoviča šašom, zabudli ste možno zdôrazniť, že čo je toho následkom, alebo kvôli čomu sa to deje. Kvôli tomu, že práve koalícia nereaguje na všetky výzvy, ktoré sú im krásne predkladané. Či poslancami z opozičných radov, či novinármi, alebo aj ľuďmi, ktorí priamo s nimi spolupracovali a vidia, aké svinstvá sa tam diali. Takže je mi ľúto, že ste sa vlastne znížili na ich úroveň. Ďakujem.
Bugár, Béla, podpredseda NR SR (2018-05-15):
Dobre, tak radšej to prerušíme, budeme pokračovať hlasovaním a potom po hlasovaní budete pokračovať. Máte 10 minút. Dobre?